Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LXXVII. törvény 7. § (1) bekezdése szerint az egyén
Paragraph Index: 852

a) pontjában foglalt jogosulatlan adatkezelés vétsége miatt büntető feljelentést tenni. A panaszos sérelmezte, hogy a bírósághoz benyújtott keresetlevélben leánya munkabérére vonatkozó adathoz az ellenérdekű fél jogellenesen jutott hozzá. A csatolt iratok alapján nem volt megállapítható, hogy valóban jogsérelem történt volna, Annak kiderítése, hogy a bepanaszolt személy honnan jutott az információ birtokába, az adatvédelmi biztosnak nem feladata. A beadványt hatáskör hiányában elutasítottuk. (937/A/1997) Magánszemély volt az adatkezelő abban az esetben is, amikor egyes felsőoktatási intézményekben részvények jegyzéséhez egyetemi hallgatók személyes adatait „gyűjtötték” be. A vizsgálat nem beadvány nyomán indult, azonban az érintettek jogainak védelme érdekében az adatvédelmi biztos közleményben fordult a nyilvánossághoz. A közlemény a Mellékletben szerepel. (880/H/1997) A vidéki panaszos azt sérelmezte, hogy lakásából ismerőse elvitte a személyes iratait, akit nem kívánt megnevezni. Annak kiderítése, hogy milyen iratokat vittek el, és valóban az elkövetőnek vélt személy tette-e, szintén nem tartozik az adatvédelmi biztos hatáskörébe. A jogorvoslati lehetőségekről szóló tájékoztatást követően a vizsgálatot lezártuk. (838/A/1997) Közlekedési balesetet követően a panaszos testvérét többször felhívta munkahelyén az ügyben érintett gépkocsi-tulajdonos. A panaszos sérelmezte, honnan tudta meg testvére munkahelyének címét az ügyben érintett személy. Nyomozati jogkör hiányában — tekintettel a tényállás tisztázatlanságára és az egymásnak ellentmondó nyilatkozatokra — tájékoztattuk a panaszost a vizsgálat lezárásáról. (735/A/1997) Társasházak 1997-ben a parlament elfogadta a társasházról szóló 1997. évi CLVII. törvényt. A törvénytervezet előzetes véleményezése során egyrészről kifogásoltuk azokat a tervezett rendelkezéseket, amelyek ellentétesek voltak a személyes adatok védelméről és a közérdekű adatok nyilvánosságáról szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes